kardosdrur/scandi-wiki huggingface dataset:
Cocksucker Blues

Cocksucker Blues er en aldrig udgivet dokumentarfilm af instruktøren Robert Frank, der blev optaget under den turné, The Rolling Stones afviklede i Nordamerika i 1972 i forlængelse af udgivelsen af albummet Exile on Main St.

Der var store forventninger til bandets turné, da de ikke havde besøgt USA siden katastrofen ved koncerten i 1969 i Altamont, hvor en fan, Meredith Hunter, blev dolket og slået til døde af Hells Angels-medlemmer. Udover koncertoptagelser indeholdt filmen også optagelser af livet bag scenen og viser udskejelser, liderlighed og hedonisme.

Filmen blev optaget med adskillige kameraer, der var til fri afbenyttelse af alle. Det gav mange optagelser bag scenen under afslappede, private omstændigheder. Resultatet var en film der gav publikum mulighed for at opleve backstage-fester med stofmisbrug, roadier, der klovner, homoseksuelle kunstnere og gruppen med sænkede parader.

Filmens titel stammer fra sangen "Cocksucker Blues", som Mick Jagger og Keith Richards skrev som den sidste Stones-single for Decca Records for at opfylde deres kontrakt. Sangens tekst og sprog blev valgt specielt for at irritere Decca-ledelsen, og nummeret blev derpå afvist af selskabet. Det blev først udgivet på et vesttysk opsamlingsalbum, The Rest of the Best, i 1983, men blev kaldt tilbage efter fire uger og derpå genudgivet uden denne sang.

Filmen blev genstand for en retssag, hvorunder det blev afgjort, at filmen kun måtte vises, hvis instruktøren er fysisk til stede. Retssagen blev aktuel som følge af en konflikt, der opstod, da bandet, som havde bestilt filmen, besluttede, at dens indhold var upassende, og ikke ønskede den vist, og instruktøren havde en anden opfattelse. Imidlertid findes der bootleg-kopier af filmen. Filmen har opnået en vis popularitet hos andre rockstjerner, såsom Marilyn Manson, der har udtalt at have set den og set sin stue i den (dele af den blev filmet ved Mary Astor House, på Appian Way i Laurel Canyon, Los Angeles, Californien, hvor Manson har boet siden slutningen af 1990'erne.)

Referencer

Eksterne henvisninger 
 Cocksucker Blues fra Subterranean Cinema
 

Rolling Stones-film
Amerikanske film fra 1972
Dokumentarfilm fra USA
Musikfilm fra USA
Harald Salomon

Harald Salomon (8. maj 1900 i Kristiania – 10. september 1990) var en dansk medaljør og billedhugger.

Salomon var søn af skotøjsfabrikant Simon Marcus Salomon og Johanna Balla Eisenstein. Han blev uddannet på Kunstakademiet af Anders Bundgaard samt i medaillekunst hos Den Kgl. Mønts medaljør Gunnar Jensen. I 1927 ansattes Salomon som undermedaljør på Den Kongelige Mønt i København, og i 1933 afløste han Gunnar Jensen som chefmedaljør efter dennes pensionering. Han fik dansk indfødsret 1. juli 1927.

Under besættelsen måtte Harald Salomon, der var jøde, flygte til Sverige.

Efter krigen genoptog han arbejdet på Mønten indtil 1968. Han stod bag de almindelige cirkulationsmønter efter 1947 samt jubilæumsmønterne 1945, 1953, 1958, 1960, 1964, 1967 og 1968.

Samarbejdede i 1970'erne og 80'erne med bl.a. maleren og skulptøren Anders Nyborg (født 21. januar 1934) hvilket førte til udgivelse af bl.a. Stjernetegn-serien, H.C. Andersen-serien, Post- og Telegrafvæsenets 350 års jubilæumsmedaljer (1974) etc.

Salomon anses for den mest betydende danske medaljekunstner i det 20. århundrede. Hans mærke på mønterne var S eller HS.

Han var Ridder af 1. grad af Dannebrogordenen.

Kilder 
 
 Else Rasmussen, Harald Salomon - en dansk medaljør og billedhugger, Nationalmuseet, 2002. .

Eksterne henvisninger 
 

Medaljører fra Danmark
Embedsmænd fra Danmark
Personer i Kraks Blå Bog (afdøde)
Riddere af 1. grad af Dannebrog
Danskere i 1900-tallet
Personer fra Oslo
Jøder fra Danmark
Anhalt-Köthen

Anhalt-Köthen var et fyrstedømme og fra 1806 et hertugdømme) i det centrale Tyskland som existerede under dette navn fra 1382–1847, med en pause 1552 til 1603, hvor fyrstedømmet var en del af Anhalt-Dessau. Hovedstaden var Köthen. Fra 1847 til 1863 hørte det under Anhalt-Bernburg og blev så en del af hertugdømmet Anhalt .
Anhalt-Köthen indgik i det Tyske rige i 1918. Anhalt-Köthen er i dag en del af delstaten Sachsen-Anhalt.

Fyrster af Anhalt-Köthen 1396–1561 
 Albert III 1396–1423
 Adolph 1423–73, with
 Waldemar IV 1423–35
 Waldemar VI 1471–1508, with
 Albert IV 1473–75
 Wolfgang 1508–52
Til Anhalt-Dessau 1552.

Fyrster af Anhalt-Köthen 1603–1807 
 Ludvig 1. 1603–49
 Vilhelm Ludvig 1649–65
 Lebrecht 1665–69
 Emmanuel 1669–70
 Emmanuel Leberecht 1671–1704
 Leopold 1704–28
 August Ludvig 1728–55
 Karl Georg Lebrecht 1755–89
 August Christian Frederik 1789–07
Hertugdømme fra 1807.

Hertuger af Anhalt-Köthen 1807-1847 
 August Christian Frederik 1807–12
 Ludvig August 1812–18
 Frederik Ferdinand 1818–30
 Henrik 1830–47
Til Anhalt-Dessau 1847.

Køthen
Tidligere tyske stater
Sachsen-Anhalts historie
Forhenværende fyrstendømmer
Forhenværende hertugdømmer
Stater under Det tysk-romerske Rige
Medlemsstater af Rhinforbundet
Stater i Det Tyske Forbund
Standardtysk

Standardtysk, også kendt som højtysk (tysk: Hochdeutsch) er navnet på det overregionale rigssprog i Tyskland, Østrig og Schweiz, altså svarende til rigsdansk. Der er en glidende overgang mellem højtysk, regionalsprog (rigssprog med egnstræk) og dialekt.

Oprindelig kommer ordet højtysk af, at det var det sprog, man talte i det bjergrige Sydtyskland. Oppe i det flade (platte) Nordtyskland talte man plattysk (nedertysk), der er nært beslægtet med nederlandsk (herunder hollandsk og flamsk som nederlandske dialekter). 

Indtil ca. 1800 var højtysk et rent skriftsprog, som plattysktalende i Nordtyskland lærte som fremmedsprog, men derefter begyndte "dannede" nordtyskere at skifte til et skriftnært højtysk som talesprog, og denne version af højtysk bredte sig takket været Preussens dominerende stilling sydover, hvor den delvis fortrængte de gamle højtyske dialekter og kom til at udgøre standardssproget.  

Ordet højtysk kan i dag anvendes i to hovedbetydninger. Dels om de syd- og mellemtyske dialekter og dels til at betegne det tyske rigssprog (standardtysk); en overregional sprogudgave med færrest mulige lokale træk, så man kan forstås bedst muligt i hele sprogområdet.

Sproghistorie 
Højtysk er, ligesom det nordtyske regionalsprog plattysk, inddelt i en række dialekter. De ældste levn af højtyske dialekter stammer fra tidlig middelalder, denne fase kaldes oldhøjtysk, den blev i højmiddelalderen afløst af middelhøjtysk. Martin Luther oversatte biblen til saksisk, der dermed efterhånden fik status af skriftsproglig norm og kom til at danne baggrund for det tyske standardsprog. 

Tysk sprog
Højtyske sprog
Bitterfeld-Wolfen

Bitterfeld-Wolfen er den største by i Landkreis Anhalt-Bitterfeld og den fjerde største i Sachsen-Anhalt. Byen ligger i den sydøstlige del af i den tyske delstat Sachsen-Anhalt. Bitterfeld-Wolfen blev dannet 1. juli 2007 ved en sammenlægning af Bitterfeld og Wolfen, samt kommunerne Greppin, Holzweißig, Thalheim og Rödgen. 1. September 2009 blev kommunen Bobbau også en del af kommunen.

Geografi 
Bitterfeld-Wolfen ligger omkring 25 km nordøst for Halle (Saale) og omkring 35 km nord for Leipzig. Mod øst ligger Muldestausee, mod sydøst søen Goitzsche med marina og strandbad. Byen ligger i landskabet Bitterfelder Bergbaurevier.

Nabokommuner 
I 2007 grænsede Bitterfeld-Wolfen op til Jeßnitz (Anhalt), Muldenstein, Friedersdorf, Mühlbeck, Petersroda, Roitzsch, Sandersdorf og Zscherndorf.

Efter 2009 er nabokommunerne Raguhn-Jeßnitz mod nord, Muldestausee mod øst, Delitzsch mod syd og de to kommuner Sandersdorf-Brehna og Zörbig mod vest.

Eksterne henvisninger 

 Offizielle Webseite der Stadt Bitterfeld-Wolfen
Werner David Melchior

Werner David Melchior (31. maj 1922 – 27. december 1987) var en dansk-israelsk politiker og journalist.

Baggrund 
Han blev født i Tarnowitz, Polen (indtil 20. juni 1922 Tyskland) som ældste søn af overrabbiner Marcus Melchior og Meta Melchior. Han havde fem søskende, heriblandt Arne Melchior og tidl. overrabbiner Bent Melchior.

Liv og karriere 
Werner David Melchior emigrerede til Israel i 1946.

I 1961 var han vidne ved Eichmann-processen.  

Melchior var aktiv politiker i det israelske arbejderparti, hvor han havde poster som partiets parlamentariske sekretær og ansvarlig for information i den internationale afdeling. Sideløbende med dette var han korrespondent/reporter for Danmarks Radio og Radioavisen .

Bibliografi 
 Israel hvorfor-Hvordan – 1967

Noter 

Journalister fra Danmark
Politikere fra Israel
Ansatte i DR
Werner David
Jøder fra Danmark
Memex

Memex (en sammentrækning af "memory index") er  det navn Vannevar Bush gav det hypertekstsystem han beskrev teoretisk i 1945 i en artikel i The Atlantic Monthly As We May Think. Memex har påvirket udviklingen af senere hypertekstsystemer.

Bush beskrev systemet som elektronisk forbundet med et bibliotek og med mulighed for at vise bibliotekets bøger og film og til automatisk at følge krydsreferencer fra et værk til et andet. Men Memex skulle ikke blot tilbyde sammenkædet information til brugeren. Det skulle også levere værktøjer til at skabe disse forbindelser – links.

Noter 

Hypertekst
Det Onde

Det Onde (originaltitel: It) er en roman af Stephen King. Romanen er udgivet i 1986 og er en af Stephen Kings længste romaner på mere end 1.000 sider. Bogen blev indspillet som mini-TV-serie i 1990, instrueret af Tommy Lee Wallace, og som film i 2017, instrueret af Andrés Muschietti.

Synopsis 

Historien foregår i den fiktive by Derry i den amerikanske delstat Maine. I Derry bliver børn, i stort antal, myrdet af et frygteligt uhyre, der kalder sig Pennywise eller Robert Gray. Ofte vælger dette monster at materialisere sig som en sadistisk klovn der bærer på et bundt balloner, men andre gange tager det form efter det som børnene hver især frygter mest. Mordene finder sted i cyklusser på ca. 27 år. Pennywise bliver til sidst tilintegjort af en flok voksne, som alle havde yderst skræmmende nærkontakt med monsteret i deres barndom.

Bøger af Stephen King
Litteratur i 1986
Saint George (Utah)

Saint George er en amerikansk by og admistrativt centrum i det amerikanske county Washington County, i staten Utah. I 2005 havde byen et indbyggertal på .

Ekstern henvisning
Saint Georges hjemmeside (engelsk)

Byer i Utah
Shayne Ward

Shayne Ward (født 16. oktober 1984 i Manchester) er en engelsk popsanger. Han vandt den britiske udgave af X Factor i 2005. Han har hittet stort med #1-singlen "That's My Goal" og et cover af Bryan Rices sang, "No Promises" fra Wards selvbetitlede debutalbum fra 2006, der har solgt mere end 520.000 eksemplarer i Storbritannien. I 2007 udkom albummet Breathless, der affødte hitsinglerne "If That's OK with You", "No U Hang Up" og "Breathless". Albummet har solgt over 450.000 eksemplarer i Storbritannien.

Han optrådte ved et af liveshowsene i den danske udgave af X Factor i 2008. De danske sangskrivere og producere Cutfather og Remee har skrevet sange til Ward.

Diskografi 
 Shayne Ward (2006)
 Breathless (2007)
 Obsession (2010)

Referencer 

Sangere fra England
Personer fra Manchester
Moab (Utah)

Moab er en amerikansk by og administrativt centrum i det amerikanske county Grand County, i staten Utah. I 2000 havde byen et indbyggertal på .

Ekstern henvisning 

 Moabs hjemmeside (engelsk)

Byer i Utah
'O surdato 'nnammurato

"'O surdato 'nnammurato" (italiensk: Il soldato innamorato) er en af de mest kendte sange på napolitansk sprog.

Teksten blev skrevet af Aniello Califano og sat i musik af Enrico Cannio i 1915. Sangen beskriver sorgen hos en soldat, som kæmper ved fronten under den 1. verdenskrig, og som lider af længsel efter den kvinde, som han er forelsket i.

Anna Magnanis fortolkning i filmen La sciantosa er meget berømt.

Nuomstunder er den blevet en sang, som repræsenterer byen Napoli, og som synges på fodboldstadion af byens fans.

Sange fra 1915
De Samvirkende Købmænd

De Samvirkende Købmænd (DSK) er en dansk brancheorganisation for købmandsejede supermarkeder, nærbutikker, minimarkeder og convenience-butikker. DSK blev grundlagt i 1907 som De Samvirkende Detailhandlere i Danmark. Organisationen var en fusion af det sjællandske Detailhandlersocietetet (stiftet 1900), Central Organisationen af detailhandlerforeninger i Jylland (stiftet 1901) og Central Organisationen af detailhandlerforeninger for Fyns stift (stiftet 1905). Organisationens navn blev i 1919 ændret til De samvirkende Købmandsforeninger i Danmark og i 1997 til De Samvirkende Købmænd.

De Samvirkende Købmænd varetager medlemmernes interesser, bl.a. i forhold til det politiske system. DSK beskæftiger sig i den sammenhæng særligt med erhvervs- og fødevarelovgivning samt planlovgivning.

DSK har ca. 1.250 medlemsbutikker.

DSK's direktør siden 1996 er John Wagner.

Medlemmer
Foruden medlemmer, der står udenfor kæderne, tæller medlemskredsen i DSK bl.a. kæderne:
 ABC Lavpris
 Dagrofa S-Engros
 7-Eleven
 Go'on
 Kiwi Minipris
 LetKøb
 Løvbjerg Supermarked
 Rema 1000
 Spar
 Meny 
 Min Købmand

Brancheforeninger i Danmark
Etableret i 1907
Napolitansk (sprog)

Det napolitanske sprog er et delvis selvstændigt sprog, der tales i Napoli og omkring Napoli i Campania.

Eksterne henvisninger 

Centralromanske sprog
Sprog i Italien
Bernard Hill

Bernard Hill (født 17. december 1944 i Manchester, England) er skuespiller.

Bernard Hill er mest kendt for sine roller som Kaptajn Edward John Smith i Titanic og som Kong Théoden i The Lord of the Rings filmene af Peter Jackson.

Efter optagelserne til The Lord of the Rings sluttede, forærede instruktøren Peter Jackson ham Kong Théodens sværd, Hurigrim og hjelm.

Filmografi 
 Play for Today The Black Stuff (1979)
 Boys from the Black Stuff (1982)
 I, Claudius (1976)
 Henry VI (Teater 1982)
 The Burston Rebellion (1985)
 The Cherry Orchard (Aldwych Theatre, 1986)
 Mackbeth (Leicester Haymarket Theatre, 1986)
 Drowning by Numbers (1988)
 Titanic (1997 )
 True Crime (1999)
 Ringenes Herre - De to Tårne (2002)
 Ringenes Herre - Kongen vender tilbage (2003)
 A Very Social Secretary (2005)
 The Government Inspector (2004)
 Exodus (2007)

Eksterne henvisninger 

 

Skuespillere fra England
Personer fra Manchester
Richard Widmark

Richard Widmark (født 26. december 1914, død 24. marts 2008) var en amerikansk skuespiller, der brød igennem med en Oscar-nomineret præstation som den ondskabsfuldt leende gangster i filmen Kiss of Death (1947), og siden har spillet hovedroller i en lang række film, samt i sin egen tv-serie, Madigan (1972). 

Han huskes især som anklageren, der prøver at få fire nazibødler dømt i retssagsdramaet Judgment at Nuremberg (1961), og som den heroiske Jim Bowie, der sammen med Davy Crockett (John Wayne) holder stand mod den mexicanske hær, der har invaderet Texas i den stort opsatte westernfilm The Alamo (1960).

I hospitalsthrilleren Coma (1978) er han den skruppelløse overlæge Dr. Harris, og i djælvegyseren To the Devil a Daughter (1976), som blev Hammer-studiets største kommercielle succes, spiller han forfatteren John Verney, der frelser en ung nonne (Nastassja Kinski) fra Satan.

Filmografi

Films

Tv

Eksterne kilder/henvisninger 

 

Skuespillere fra USA
Hollywood Walk of Fame
Oscar-nominerede skuespillere
Die tageszeitung

die tageszeitung (egentlig taz.die tageszeitung, ofte blot taz) er en tysk avis, der blev grundlagt i 1978 i Berlin. Avisen er kooperativt ejet, har stærkt fokus på økologi og har politisk ofte støttet partiet Die Grünen, hvilket dog ikke forhindrede den i at kritisere den koalitionsregering mellem Grünen og SPD, der var ved magten 1998-2005. Avisen har et oplag på 55.000, hvoraf langt størstedelen sælges i abonnement. Avisens redaktør er siden 1999 Bascha Mika.

Avisens mål var fra starten at være et alternativ til mainstream-pressen. Avisen definerer sig som kommercielt uafhængig. Frem til 1991 fik alle ansatte samme (lave) løn, men i dag får redaktørerne dog en højere løn. Lønniveauet blandt journalisterne på taz er dog stadig lavere end i resten af den tyske presse. Siden 1992 har taz være ejet af et kooperativ med omkring 7.700 medlemmer. 

I 1995 var avisen den første i Tyskland, der gjorde hele den trykte avis' indhold tilgængeligt på internet. Siden starten er avisen udkommet i en landsdækkende og en Berlin-udgave. Sidenhen kom redaktioner i Nordrhein-Westfalen, Hamburg og Bremen til. Avisen er kendt for sine opfindsomme og ofte satiriske overskrifter; eks. udkom avisen i 2004 med overskriften "Oops – they did it again" efter at USA's vælgere havde genvalgt præsident George W. Bush.

Eksterne henvisninger 

 taz.de – avisens hjemmeside 

Aviser fra Tyskland
Etableret i 1978
Kooperative virksomheder
Fillmore (Utah)

Fillmore er en amerikansk by og administrativt centrum for det amerikanske county Millard County, i staten Utah. I 2000 havde byen et indbyggertal på .

Ekstern henvisning 
 Fillmores hjemmeside (engelsk) 

Byer i Utah
Fillmore

Fillmore kan være flere ting:

Byer
 Fillmore, Utah – By i den amerikanske stat Utah.
 Fillmore, Californien – By i den amerikanske stat Californien.

Spillesteder
 The Fillmore – Musikspillested i San Francisco, "den originale" Fillmore (1954-1968)
 Fillmore West – Efterfølgeren til the Fillmore, San Francisco (1968-1971)
 Fillmore East – Aflægger af the Fillmore i New York City (1968-1971)

Personer
 Millard Fillmore – USA's 13. præsident.

Andet
 Fillmore! – Amerikansk tegnefilmserie fra Disney.
 Live at the Fillmore – Eric Clapton-koncert.
Tibetanske eksilregering

Den Central Tibetanske Administration (CTA) med det officielle navn Hans hellighed Dalai Lamas centrale tibetanske administration, er den tibetanske stats regering i eksil. Regeringen bliver ofte kaldt den Tibetanske Eksilregering, og har hovedkvarter i den nordindiske by Dharamsala. Regeringen er ledet af Tenzin Gyatso, den 14. Dalai Lama og har sit (midlertidige) hjemsted i Gangchen Kyishong uden for Dharamsala i Indien.

Eksilregeringen har sin oprindelse i Dalai Lamas regering, som styrede Tibet indtil Folkerepublikken Kinas besættelse af landet 1950-51. I henhold til 17-punktsaftalen af 1951 skulle Dalai Lamas regering fortsat styre Tibet sammen med de kinesiske myndigheder indtil en autonom region blev dannet. Da det tibetanske oprør brød ud i marts 1959, blev Dalai Lama tvunget til at flygte til Indien, hvortil han forlagde den centrale tibetanske administration. Mere end 100.000 tibetanere er bosatte i Dharamsala, og eksilregeringen udøver vigtige statlige funktioner for tibetanere i regionen.

Efter kulturrevolutionens afslutning 1976 indledte eksilregeringen forhandlinger med den kommunistkinesiske regering, men uden at det har ført til noget gennembrud i forhandlingerne.

Siden 1991 er den tibetanske eksilregering medlem i Organisationen af ikke-repræsenterede Nationer og Folk (Unrepresented Nations and Peoples Organisation).

I spørgsmålet om uafhængighed/selvstændighed versus selvstyre/autonomi er det endviderevigtigt at bemærke, at Dalai Lama i 1988 i en tale i Europaparlamentet i Strasbourg fremlagdeen ”Fempunktsplan for Fred”, som lagde op til et selvstyrende område for tibetanere. Dette erden såkaldte ”middleway approach”, en tilgang som ikke omfatter uafhængighed for Tibet, mensom forudsætter en sikring af ægte autonomi for alle, der betragter sig som tibetanere. Denne tilgang bekræftedes fra tibetansk side under forhandlingsrunden mellem Kina og Dalai Lamas repræsentanter i november 2008. I denne forbindelse afleverede Dalai Lamas repræsentanter et memorandum om autonomi baseret på mulighederne herfor indenfor den kinesiske forfatning og den eksisterende lovgivning vedrørende regionalt autonomi. Af forslaget fremgår det, at tibetanerne ikke søger uafhængighed, men respekterer Kinas territorialeintegritet. Dalai Lama og hans repræsentanter anmoder således ikke om uafhængighed eller løsrivelse, men om autonomi inden for rammerne af (Folkerepublikken) Kina.

Se også 
 Lobsang Sangay

Noter

Eksterne henvisninger 
 Den tibetanske eksilregerings officielle hjemmeside (engelsk)

Eksilregering
Tibetanere
Zerbst (Anhalt)

Zerbst/Anhalt er en by i Landkreis Anhalt-Bitterfeld i den tyske delstat Sachsen-Anhalt.

Zerbst er historisk en del af Anhalt og var residens for fyrsterne af Anhalt-Zerbst. Zerbst blev under 2. verdenskrig, 16. april 1945 udsat for et voldsomt allieret luftangreb, der ødelagde 80 procent af byen. Den gamle by blev i de følgende årtier genopbygget i stærkt forandret form; kun få af de historiske bygninger blev bevaret, eller genopbygget.

Geografi 
Zerbst ligger ca. 13 km nord for Elben, cirka midt mellem Magdeburg og Wittenberg. I Zerbst forener den sydlige gren af floden Nuthe med de fra nord kommende bifloder.

Administrativ opdeling 
Den 1. Januar 2010 blev forvaltningskommune Elbe-Ehle-Nuthe opløst og de 21 kommuner med tilhørende bydele blev dermed en del af enhedskommunen Stadt Zerbst/Anhalt.

Til Zerbst hører følgende bydele:

Bydele og landsbyer 
Til Zerbst hører
 Bias (indlemmet 1. januar 2005)
 Bone
 Bonitz
 Luso (ondlemmet 1. januar 2005)
 Mühlsdorf
 Pulspforde

Nabokommuner 
Nabokunerne er (følgende uret, begyndende i nord): Zernitz, Straguth, Bornum, Dessau-Roßlau, Jütrichau, Steutz, Leps, Nutha, Güterglück og Moritz.

Eksterne henvisninger 

 Arkæologisk udstilling i Zerbst
 Museum
Aschehoug Dansk Forlag

Aschehoug Dansk Forlag A/S var et dansk forlag, der blev etableret i 1908.

Aschehoug Dansk Forlag etableredes af det norske forlag H. Aschehoug & Co., der blev grundlagt i Kristiania i 1872. I løbet af begyndelsen af 1900-tallet voksede forlaget sig stort og bidrog med sine mange titler til, at Norge fik en selvstændighed inden for litteraturen. Også for faglitteraturen har forlaget været førende.

I 1908 ekspanderede Aschehoug med en filial i København, som i 1926 kom på danske hænder og siden har haft en vigtig position på det danske bogmarked. I 1961 blev Aschehoug indlemmet i Egmont-koncernen og markerede sig særligt i 1990'erne med mange biografier og erindringsbøger. I 2006 havde forlaget 160 ansatte og omsatte for 470 mio. kr. årligt. I 2007 opkøbte Aschehoug den svenske Bonnier-koncerns forlagsaktiviteter. Aschehoug ændrede ved den lejlighed navn til Lindhardt & Ringhof.

Forlag fra Danmark
Etableret i 1908
Centralbank

En centralbank er den institution, der forestår udstedelsen af penge og har hovedansvaret for valuta- og pengepolitikken i et land eller en gruppe af lande med fælles valuta, f.eks. Euroland. Nogle centralbanker er offentligt ejede, andre private. I praksis er der ringe forskel på de to ejerskabsmodeller, eftersom sidstnævntes profit i realiteten overføres til staten i form af skatter eller direkte overførsler. Som hovedregel er centralbanker "uafhængige" af det et samfunds demokratiske processer, og står således alene til ansvar overfor sig selv.

Det hører ofte til centralbankens primære opgaver at sørge for en lav og stabil inflation (ved at føre pengepolitik), stabilisere enten de indenlandske konjunkturer eller den nationale valuta, og sikre en sund finansiel sektor. Desuden kan centralbanken styre landets handel med fremmed valuta, administrere landets guldreserver og statens obligationer. Centralbanken fungerer desuden som udsteder af lån til den finansielle sektor, idet centralbanken ofte fungerer som bankernes bank.

Sveriges Riksbank regnes for at være verdens ældste centralbank, idet den blev oprettet af «Riksens Ständer» (rigsdagen) så tidligt som 1668. Riksbanken «ejes»  af Riksdagen og er dermed uafhængig af regeringen. 

Danmarks centralbank hedder Danmarks Nationalbank og blev oprettet i 1818.
Ring 2

Ring 2 kan henvise til flere artikler.

 Ring 2 (Brønderslev) – en ringvej i Brønderslev
 Ring 2 (Helsingør) – en ringvej i Helsingør
 Ring 2 (Hillerød) – en ringvej i Hillerød
 Ring 2 (Holstebro) – en ringvej i Holstebro
 Ring 2 (København) – en ringvej i København
 Ring 2 (Næstved) – en ringvej i Næstved
 Ring 2 (Odense) – en ringvej i Odense
 Ring 2 (Roskilde) – en ringvej i Roskilde
 Ring 2 (Silkeborg) – en ringvej i Silkeborg
 Ring 2 (Vejle) – en ringvej i Vejle
 Ring 2 (Aarhus) – en ringvej i Aarhus
 Uden for Danmark
 Ring 2 (Oslo) – en ringvej i Oslo (faktisk Riksvei 161)
 Ring II, Esbo, Finland